SET ปิดวูบ 10.42 จุด หลุดแนวรับ 1,600! หลังเจรจาการค้าสหรัฐฯ-จีนยังไร้ความชัดเจน
SET ปิดวูบ 10.42 จุด หลุดแนวรับ 1,600! หลังเจรจาการค้าสหรัฐฯ-จีนยังไร้ความชัดเจน โดยดัชนีปิดตลาดวันนี้ที่ระดับ 1,596.83 จุด ลบ 10.42 จุด หรือ 0.65% มูลค่าการซื้อขาย 4.78 หมื่นล้านบาท
20 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,596.83 จุด ลบ 10.42 จุด หรือ 0.65% มูลค่าการซื้อขาย 4.78 หมื่นล้านบาท
10 หุ้นกดดัชนีวันนี้

ด้าน นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลงในทิศทางเดียวกับตลาดต่างประเทศ โดยตลาดหุ้นภูมิภาคเอเชียส่วนใหญ่ติดลบ เช่นเดียวกับตลาดในยุโรปปรับตัวลงเกือบ 1% เกือบทุกตลาด จึงมองว่าปัจจัยน่าจะมาจากเจรจาการค้าระหว่างสหรัฐฯและจีนไม่มีความชัดเจนเป็นหลัก
อย่างไรก็ดี หากสหรัฐฯและจีนยังสามารถลงนามข้อตกลงเจรจาการค้ากันได้จริงการที่ดัชนีฯหลุด 1,600 จุดก็ยังน่าจะเข้าสะสมหุ้นได้ เพราะเศรษฐกิจจะหยุดการชะลอตัว ทั้งนี้ ในปีที่ผ่านมาประเด็นสงครามการค้ามีผลกระทบต่อเศรษฐกิจไทย และมีผลกระทบต่อกำไรต่อหุ้น (EPS) ของบริษัทจดทะเบียนของไทยด้วย
สำหรับประเด็นการเมืองหลังศาลรัฐธรรมนูญวินิจฉัยนายธนาธร จึงรุ่งเรืองกิจ หัวหน้าพรรคอนาคตใหม่ สิ้นสุดสมาชิกภาพสภาผู้แทนราษฎร (ส.ส.) ซึ่งตลาดได้รับรู้ผลไประดับหนึ่งแล้ว หากไม่มีความวุ่นวายทางการเมืองไม่น่ามีผลต่อตลาดฯมากนัก ณ เวลานี้ยังมองการเมืองในทางบวกอยู่
ส่วนแนวโน้มการลงทุนในวันพรุ่งนี้ (21 พ.ย.) นายสุโชติ กล่าวว่า ตลาดฯคงจะแกว่ง Sideway Down ขึ้นอยู่กับข่าวเจรจาการค้าที่จะออกมาด้วย พร้อมให้แนวรับ 1,580 จุด ส่วนแนวต้าน 1,610 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  2,732.72 ล้านบาท ปิดที่   43.00 บาท  ลดลง  0.75 บาท
TRUE   มูลค่าการซื้อขาย  2,266.68 ล้านบาท ปิดที่    4.16 บาท  ลดลง  0.20 บาท
CPALL  มูลค่าการซื้อขาย  2,089.64 ล้านบาท ปิดที่   75.50 บาท  ลดลง  1.25 บาท
ADVANC มูลค่าการซื้อขาย  1,889.97 ล้านบาท ปิดที่  227.00 บาท  ราคาไม่เปลี่ยนแปลง
INTUCH มูลค่าการซื้อขาย  1,549.20 ล้านบาท ปิดที่   63.25 บาท  ลดลง  0.75 บาท
 
ตลาดหุ้นเอเชีย
